**Spolok vinárov a vinohradníkov**

**v Doľanoch**

**v spolupráci s Obecným úradom**

**v Doľanoch**

***vás pozýva na***

***XVI. ročník Malokarpatskej výstavy vín***

**ktorý sa uskutoční dňa**

**14.marca 2020**

**o 15:00 hod.**

**v Kultúrnom dome Juraja Fándlyho v Doľanoch.**

# Organizácia a dodanie vzoriek

**Termín odbornej degustácie:**

Odborná degustácia vín sa bude konať vo **štvrtok 27.2.2020 o 14:00 hod**. v KD J. Fándlyho v Doľanoch.

Do súťaže možno zaslať biele, ružové a červené prírodné hroznové vína, vyrobené **výlučne** z hrozna vypestovaného v **malokarpatskej oblasti**.

Súťažné vzorky je treba dodať s **vyplnenou prihláškou,** v počte **3 fľaše bieleho a ružového vína a 2 fľaše červeného vína (0,75l)**, pri iných typov fliaš je minimálny objem **1,5l**, najneskôr do **23.2.2020**.

# Kontaktné osoby pre zber vzoriek

* **Ivan ZUBAJ – ZetWine Doľany, č.d. 276 0903 262 269**
* **Peter Horváth – Vinhor Doľany, č.d. xxx 0918 917 387**
* **Tomáš Soos -Vína z mlyna , Doľany č.d.64 0908 777 269**

**Poplatok za vzorky:**

Štartovné za každú vzorku je **2€**.

Od účastníckeho poplatku sú oslobodení vystavovatelia z Dolian.

Vystavovateľ troch a viacerých vzoriek má nárok na degustačný pohár a katalóg na verejnú degustáciu zdarma.

**Označenie vzoriek:**

* názov odrody (príp. značka)
* ročník
* prívlastok (ak je deklarovaný)
* kategória podľa obsahu zvyškového cukru
* meno a adresa vystavovateľa

.

Dodané vzorky zostávajú majetkom SVVD. Organizátor výstavy má právo vyradiť vzorky v prípade že nespĺňajú pravidlá výstavy.

Organizátori si vyhradzujú právo zakúpiť za bežné predajné ceny primerané množstvo z najvyššie ocenených vín ktoré budú použité na verejnej ochutnávke.

# Odborné hodnotenie

Hodnotenie vzoriek vín vykonajú 5-členné odborné degustačné komisie. Pre senzorické hodnotenie vín sa použije 100 bodový systém Medzinárodnej únie enológov. Vzorky počas hodnotenia sú anonymné. Výsledné bodové ohodnotenie vzíde z aritmetického priemeru 3 vnútorných hodnôt po eliminácii najvyššej a najnižšej bodovej hodnoty. Každá degustačná komisia vyberie 1-2 vína do rozstrelu, v ktorom predsedovia komisií vyberú šampióna výstavy.

# Udeľovanie cien a diplomov

* Bronzová medaila (diplom sa neudeľuje) 80 - 83,99 bodov
* Strieborná medaila 84 - 87,99 bodov
* Zlatá medaila 88 - 100 bodov

**Ocenenia vín:**

* Šampión výstavy
* Najvyššie hodnotené biele víno
* Najvyššie hodnotené ružové víno
* Najvyššie hodnotené červené víno
* Cena starostu obce Doľany za najlepšie hodnotené víno z Dolian
* Cena Vína z mlyna za najvyššie hodnotené Veltlínske zelené
* Cena SVVD pre malovýrobcu z Dolian.
* Cena Malokarpatskej vínnej cesty za najlepšiu kolekciu 4 vín od jedného výrobcu.

**Samolepky pre ocenené vína**

Pre ocenené vína je možné objednať samolepky s označením Šampión, Zlatá medaila, Strieborná medaila.

Samolepky sú ochrannou známkou usporiadateľa. Distribuovať ich smie len organizátor. Objednať si ich môžete do **19.3.2019**

Kontakt: [zubajova.andrea@gmail.com](mailto:zubajova.andrea@gmail.com) / 0902 090 480

**Verejná degustácia:**

Verejná degustácia sa bude konať **14.03.2020 v KD J. Fándlyho v Doľanoch**. Začiatok degustácie bude o 15:00, vyhodnotenie výsledkov bude o 18:00